ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
රංජිත් අලුවිහාරේ පදනම
(සංස්ථාගත කිරීමේ)
රංජිත් අලුවිහාරේ පදනම සංස්ථාගත කිරීම
සඳහා වූ පනත් කෙටුම්පතකි

මහනුවර දිස්ත්‍රික් පාර්ලිමේන්තු මන්ත්‍රී ගරු අබ්දුල් හලීම් මහතා විසින්
2011 සැප්තැම්බර් මස 21 වන දින ඉදිරිපත් කරන ලදී
(ගැසට් පත්‍රයේ පළ කළේ 2011 අගෝස්තු මස 29 වන දින)
මුද්‍රණය කිරීමට පාර්ලිමේන්තුව විසින් නියෝග කරන ලදී
[125 වන පනත් කෙටුම්පත]

රංජිත් අලුවිහාරේ පදනම (සංස්ථාගත කිරීමේ)
රංජිත් අලුවිහාරේ පදනම සංස්ථාගත කිරීම
සඳහා වූ පනතකි

“රංජිත් අලුවිහාරේ පදනම” යනුවෙන් සඳහන් කරනු ලබන පූර්විකාව.
සංගමයක්, එකී සංගමයේ සාමාජිකයන් එකඟ වූ රීතිවලට අනුව,
ඒ සංගමයේ, පරමාර්ථ හා ඊට අදාළ කාරණා ඵලදායී ලෙස
ක්‍රියාවේ යෙදවීමේ කාර්යය සඳහා මෙතෙක් කල් පිහිටුවා තිබූ
හෙයින් ද :

එකී සංගමය පිහිටුවනු ලැබුවේ යම් පරමාර්ථ සහ කරුණු සඳහා
ද, ඒ පරමාර්ථ හා කරුණු මෙතෙක් කල් එකී සංගමය විසින්
සාර්ථකව ක්‍රියාත්මක කර සහ ඉටු කර ඇති හෙයින් සහ එකී
සංගමය සංස්ථාගත කරන ලෙස ඉල්ලා ඇති හෙයින් ද:
ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2011 අංක දරන රංජිත් අලුවිහාරේ පදනම ලුහුඬු නාමය.
(සංස්ථාගත කිරීමේ) පනත යනුවෙන් හඳුන්වනු ලැබේ.

2. මෙම පනත ක්‍රියාත්මක වීම ආරම්භ වන දින සිට සහ ඉන් රංජිත්
 පසු (මෙහි මින් මතු “පදනම” යනුවෙන් සඳහන් කරනු ලබන) අලුවිහාරේ
රංජිත් අලුවිහාරේ පදනමේ දැනට සාමාජිකයන්ව සිටින තාක් සංස්ථාගත
තැනැත්තන් සහ මෙයින් සංස්ථාපනය කරනු ලබන සංස්ථාවට කිරීම.
මින් මතු බඳවා ගනු ලබන තැනැත්තන් (මෙහි මින් මතු “සංස්ථාව”
වශයෙන් හඳුන්වනු ලබන) “රංජිත් අලුවිහාරේ පදනම” යන නාමය
 සහ අභිධානය යටතේ අවිච්ඡින්න පැවැත්මක් ඇති සංස්ථාවක් විය
යුතු ය. තව ද ඒ නාමයෙන් ඒ සංස්ථාව විසින් ද එයට විරුද්ධව ද
සියලු අධිකරණවල දී නඩු පවරනු ලැබිය හැකි අතර, පොදු මුද්‍රාවක්
තබා ගැනීමේ, එය පාවිච්චි කිරීමේ, ස්වකීය අභිමතය පරිදි එය
වෙනස් කිරීමේ ද පූර්ණ බලය හා අධිකාරය ඒ සංස්ථාවට
ඇත්තේ ය.

3. සංස්ථාව සංස්ථාපනය කරනු ලබන්නේ යම් පොදු පරමාර්ථ සංස්ථාවේ
සඳහා ද එම පොදු පරමාර්ථ පහත සඳහන් පරිදි විය යුතු යයි පොදු
මෙයින් ප්‍රකාශ කරනු ලැබේ:—

(අ) ශ්‍රී ලංකාවේ විවිධ ජනවාර්ගිකයන් අතර සාමය, හොඳහිත,
අවබෝධය හා සහයෝගය වර්ධනය කිරීම ;

(ආ) ආධාර ලැබීමට සුදුසු ශිෂ්‍ය ශිෂ්‍යාවන් හට තම අධ්‍යාපනය
කර ගෙන යාම සඳහාත්, දරු දැරියන් නොකඩවා පාසල්
ඒමට දිරි ගැන්වීම සඳහා ආධාර, දීමනා, ත්‍යාග හා ශිෂ්‍යත්ව
ලබා දීම සහ ඔවුන්ගේ අධ්‍යාපනික, දාර්ශනික, ආගමික,
සංස්කෘතික හා විද්‍යාත්මක කටයුතු දියුණු කර ගැනීමට
උදව් කිරීම සහ ස්ථිර හා ජංගම පුස්තකාල ඇති කිරීම ;

(ඇ) ශ්‍රී ලංකාව තුළ මිනිස් අයිතිවාසිකම්, මිනිස් සාරධර්ම,
මූලික නිදහස, ප්‍රජාතන්ත්‍රවාදය හා බහුවිධතාව ආරක්ෂා
කිරීම හා දැනුවත් කිරීම;

(ඈ) ග්‍රාමීය හා නොදියුණු ප්‍රදේශ, ඒවායේ ඇති ස්වාභාවික
සම්පත් උපයෝගී කර ගනිමින් තිරසර දියුණුවක් ඇති
කිරීම ;

ඉහළ ම ප්‍රතිලාභ ලබා ගැනීම සඳහා නවීන තාක්ෂණික
ක්‍රම යොදා ගනිමින් කෘෂිකාර්මික, වැවිලි හා ධීවර අංශ
වැඩිදියුණු කිරීම ;

(ඊ) විද්‍යා අධ්‍යාපනය වැඩි දියුණු කිරීම සහ රටෙහි
සංවර්ධනය සඳහා තොරතුරු තාක්ෂණ මධ්‍යස්ථාන
දිවයින පුරා පිහිටුවීම ;

(උ) උසස් අධ්‍යාපන ආයතන ශක්තිමත් කිරීම, උසස් අධ්‍යාපනය
වැඩිදියුණු කිරීම සඳහා පර්යේෂණ හා ශිෂ්‍යත්ව සඳහා
අනුබල දීම;

(ඌ) ශ්‍රී ලංකාවේ විවිධ ජන කොටස් හා ජාතීන් අතර
එකමුතුකම වර්ධනය කිරීම සඳහා සමාජ හා සංස්කෘතික
ක්‍රියාකාරකම් උනන්දු කරවීම;

කාන්තාවන්, ළමුන් සහ සමාජයේ කොන් වීමට ලක් වූ
ආබාධිතයන් හා දුප්පතුන් සවිබල ගැන්වීම ;
මානුෂික, ක්‍රීඩා, සාහිත්‍ය, සෞන්දර්ය හා ආධ්‍යාත්මික
ක්‍රියාකාරකම් වැඩිදියුණු කිරීම හා උනන්දු කරවීම ;

ජාති, ආගම්, කුල බේදයෙන් තොරව අධ්‍යාපනික, ආගමික,
සංස්කෘතික, කලා හා ක්‍රීඩා පහසුකම් දියුණු කිරීම සඳහා
ආධාර උපකාර කිරීම සහ විවිධ උත්සව හා තරග
පැවැත්වීම;

දුප්පත්, අනාථ සහ රෝගී තැනැත්තන්ට වෛද්‍ය සහන
සහ ආහාර සැපයීම, මහලු අය සහ අවතැන් වූ අය
වෙනුවෙන් නිවාස පිහිටුවීම හා පවත්වා ගෙන යාම, ළමා
නිවාස පිහිටුවීම මෙන් ම ළමා හා වැඩිහිටි දිවා සුරැකුම්
මධ්‍යස්ථාන පිහිටුවීම හා පවත්වා ගෙන යාම ; සහ
ඉහත දැක්වෙන පරමාර්ථවලට සමාන පරමාර්ථ ඇති
දේශීය හා විදේශීය සංවිධාන සමග සහයෝගීව කටයුතු
කිරීම.

(1) සංස්ථාවේ කටයුතු මේ පනතේ අනෙකුත් විධිවිධානවලට සංස්ථාවේ
කටයුතුmසහ සංස්ථාවේ තත්කාලයේ පවත්නා රීතිවලට යටත්ව සහ එම
කළමනාකරණය රීතිවලට අනුකූලව තෝරා පත්කර ගනු ලබන සභාපති, ලේකම්, කිරීම.
භාණ්ඩාගාරික ඇතුළු නව දෙනකුගෙන් සමන්විත අධ්‍යක්ෂ
මණ්ඩලයක් මගින් කළමනාකරණය කරනු ලැබිය යුතු ය.

(2) පදනමේ ආරම්භක සාමාජිකයා වූ හිටපු පාර්ලිමේන්තු මන්ත්‍රී
ගරු රංජිත් අලුවිහාරේ මහතා අධ්‍යක්ෂ මණ්ඩලයේ යාවජීව
 සභාපතිවරයා විය යුතුය. සභාපතිධුරය දැරූ තැනැත්තාගේ පවුලේ
සාමාජිකයකු අධ්‍යක්ෂ මණ්ඩලයේ ඊළඟ සභාපතිවරයා බවට
පත් වන්නේ ය.

(3) සංස්ථාවේ ප්‍රථම අධ්‍යක්ෂ මණ්ඩලය මේ පනත ක්‍රියාත්මක
වන දිනට පෙරාතුව ම වූ දිනයේ දී පදනමේ පාලක මණ්ඩලයේ
සාමාජිකත්වය දැරුවා වූ තැනැත්තන්ගෙන් සමන්විත විය යුතු ය.

(4) සභාපතිවරයා හැර අධ්‍යක්ෂ මණ්ඩලයේ සාමාජිකයකු
මිය යාම හෝ ඉල්ලා අස්වීම නිසා කලින් ධුරය අත්හළහොත් මිස,
අවුරුදු හතරක කාලයක් සඳහා ධුරය දැරිය යුතු ය. මිය යාම හෝ
ඉල්ලා අස්වීම නිසා අධ්‍යක්ෂ මණ්ඩලයේ පුරප්පාඩුවක් ඇති වන
අවස්ථාවක දී, එම පුරප්පාඩුව පිරවීම සඳහා නව සාමාජිකයකු පත්
කළ යුතු අතර, එම නව සාමාජිකයා අවුරුදු හතරක් ධුර දැරිය යුතු ය.

5. බැංකු ගිණුම් විවෘත කිරීමේ, පවත්වා ගෙන යාමේ හා වැසීමේ සංස්ථාවේ
ද, ඇප ඇතිව හෝ නැතිව මුදල් ණයට ගැනීමේ හෝ ලබා ගැනීමේ
ද, ප්‍රදානයන් හා පරිත්‍යාග භාර ගැනීමේ සහ එකතු කිරීමේ ද,
සංස්ථාවේ පරමාර්ථ ඉටු කර ගැනීම සඳහා අවශ්‍ය නිලධරයන් සහ
 සේවකයන් සේවයට බඳවා ගැනීමේ, සේවයේ නියුක්ත කරවීමේ,
සේවයෙන් පහ කිරීමේ ද බලය ඇතුළුව, සංස්ථාවේ සියලු ම
පරමාර්ථ හෝ එහි යම් පරමාර්ථයක් ප්‍රවර්ධනය කිරීම හෝ සාක්ෂාත්
කර ගැනීම සඳහා අවශ්‍ය හෝ යෝග්‍ය සියලු ක්‍රියා, කරුණු හෝ
දේවල් කිරීමේ, ඉටු කිරීමේ සහ ක්‍රියාවේ යෙදවීමේ බලය මේ
පනතේ සහ වෙනත් යම් ලිඛිත නීතියක විධිවිධානවලට යටත්ව
සංස්ථාවට ඇත්තේ ය.

6. (1) සංස්ථාව විසින් කලින් කල යම් මහා සභා රැස්වීමක දී සංස්ථාවේ රීති.
ඊට පැමිණ ඡන්දය දෙන සාමාජිකයන්ගෙන් තුනෙන් දෙකකට
නොඅඩු බහුතර ඡන්දයෙන්, පහත දැක්වෙන සියලු කාරණා හෝ
 ඉන් කිසිවක් සඳහා මේ පනතේ හෝ වෙනත් යම් ලිඛිත නීතියක
විධිවිධානයන්ට අනනුකූල නොවන රීති සෑදීම නීත්‍යනුකූල
වන්නේ ය:—

(අ) සාමාජිකයන් වර්ග කිරීම, සාමාජිකයන් විසින් ගෙවිය යුතු
සාමාජික ගාස්තු, ඔවුන් ඇතුළත් කර ගැනීම, අස් කිරීම,
නෙරපීම හෝ ඉල්ලා අස්වීම ;

(ආ) සංස්ථාවේ හා අධ්‍යක්ෂ මණ්ඩලයේ රැස්වීම් කැඳවීම හා
පැවැත්වීම සම්බන්ධයෙන් අනුගමනය කළ යුතු කාර්ය
පටිපාටිය, එකී රැස්වීම්වල ගණපූරණය, ඔවුන්ගේ බලතල
හා කාර්යයන් ක්‍රියාත්මක කිරීම හා ඉටු කිරීම ;

(ඇ) සංස්ථාවේ විවිධ නිලධරයන්, අනුයෝජිතයන් සහ
සේවකයන් පත් කිරීම, ඔවුන්ගේ බලතල, කාර්ය සහ
කර්තව්‍ය ;

(ඈ) සංස්ථාවේ සහ අධ්‍යක්ෂ මණ්ඩලයේ සාමාජිකයකු වීම
සඳහා අවශ්‍ය කරන සුදුසුකම් ; සහ

(ඉ) සංස්ථාවේ දේපළ පරිපාලනය කිරීම සහ කළමනාකරණය
කිරීම.

(2) සංස්ථාව විසින් සාදනු ලැබූ යම්කිසි රීතියක් (1) වන
උපවගන්තිය යටතේ රීතියක් සාදනු ලැබූ ආකාරයෙන් ම සහ
එවැනි ම රැස්වීමක දී සංශෝධනය කිරීම, වෙනස් කිරීම හෝ ඒවාට
යමක් එකතු කිරීම හෝ ඒවා පරිච්ඡින්න කිරීම කරනු ලැබිය
හැක්කේ ය.

(3) සංස්ථාවේ සාමාජිකයන් සංස්ථාවේ රීතිවලට යටත් විය යුතු ය.
7. මේ පනත ක්‍රියාත්මක වීම ආරම්භ වන දිනයට පෙරාතුව ම
වූ දිනයේ දී පදනමේ සියලු ණය සහ බැරකම් සංස්ථාව විසින්
ගෙවා බේරුම් කළ යුතු අතර, එදිනට පදනමට ලැබිය යුතුව තිබුණු
 සියලු ණය, දායක මුදල් සහ සම්මාදම් මුදල් මේ පනතේ කාර්ය
සඳහා සංස්ථාව වෙත ගෙවනු ලැබිය යුතු ය.

8. (1) සංස්ථාවට එහි ම අරමුදලක් තිබිය යුතු අතර, සංස්ථාව සංස්ථාවේ
සඳහා සහ වෙනුවෙන් මෙතෙක් භාර ගන්නා ලද හෝ මින් මතු අරමුදල.
භාර ගනු ලබන ත්‍යාග, රික්තවරණ, පරිත්‍යාග, දායක මුදල්, ගාස්තු
හෝ ප්‍රදාන වශයෙන් වූ මුදල් අධ්‍යක්ෂ මණ්ඩලය විසින් තීරණය
කරනු ලබන පරිදි සංස්ථාවේ නමින් එක බැංකුවක හෝ බැංකු
කීපයක තැන්පත් කළ යුතු ය.

(2) මෙම පනත යටතේ සංස්ථාවේ බලතල ක්‍රියාත්මක කිරීමේ දී
සහ ඉටු කිරීමේ දී හා කර්තව්‍ය ක්‍රියාත්මක කිරීමේ දී සංස්ථාව
 විසින් දරනු ලබන වියදම් පියවීමට අවශ්‍ය සියලු මුදල්, සංස්ථාවේ
අරමුදලින් ගෙවනු ලැබිය යුතු ය.

9. යම් මිලට ගැනීමක්, ප්‍රදානයක්, බද්දට ගැනීමක්, තෑගි ලැබීමක්, සංස්ථාව විසින්
කිසියම් ගිවිසුමක් මත හෝ අන්තිම කැමති පත්‍රයකින් දේපළ බැහැර
කිරීමක් ප්‍රකාර හෝ වෙනත් ආකාරයකින් සංස්ථාව සතු වන්නා වූ
 චංචල හෝ නිශ්චල දේපළක් අත් කර ගැනීමට හා දැරීමට
නීතියෙහි ලා සංස්ථාවට බලය හා හැකියාව ඇති අතර, එම දේපළ
සංස්ථාවේ කාර්ය සඳහා සංස්ථාව විසින් දැරිය යුතු ය. තව ද
සංස්ථාවේ තත්කාලයේ බලපවත්නා රීතිවලට යටත් ව දේපළ
විකිණීමේ, උකස් කිරීමේ, බදු දීමේ, හුවමාරු කිරීමේ හෝ
අන්‍යාකාරයකින් බැහැර කිරීමේ පූර්ණ බලය සංස්ථාවට
ඇත්තේ ය.

10. සංස්ථාවේ කිසිම සාමාජිකයකු සංස්ථාවේ ණය සහ බැරකම් සාමාජිකයන්ගේ
ගෙවා සමථයට පත් කිරීමේ කාර්යය සඳහා හෝ වෙනත් යම් වගකීම සීමා
කාර්යයක් සඳහා හෝ ඔහුගෙන් සංස්ථාවට අයවිය යුතු සාමාජික
 මුදල් ප්‍රමාණය ඉක්මවන යම් දායක මුදලක් ගෙවීමට යටත්
කිරීම.

සංස්ථාව විසුරුවා හැරීමේ දී, එහි සියලු ණය සහ බැරකම් සංස්ථාව
පියවීමෙන් පසුව කවර හෝ දේපළක් ඉතිරි වුවහොත්, ඒ දේපළ විසුරුවා
සංස්ථාවේ සාමාජිකයන් අතර බෙදනු නොලැබිය යුතු අතර, හැරීමේ දී
සංස්ථාවේ පරමාර්ථවලට සමාන පරමාර්ථ ඇත්තා වූ ද, ස්වකීය දේපළ.
රීති අනුව යම් ආදායමක් හෝ දේපළක් ස්වකීය සාමාජිකයන් අතර
බෙදීම තහනම් කර ඇත්තා වූ ද, වෙනත් යම් ආයතනයකට හෝ
ආයතනවලට ඒ දේපළ දීම හෝ පැවරීම කරනු ලැබිය යුතු ය.

12. (1) සංස්ථාවට ලැබුණු සහ සංස්ථාව විසින් වැය කරන ගිණුම් සහ
ලද සංස්ථාවේ සියලු මුදල් පිළිබඳව ගිණුම් නිසි අයුරින් තැබීමට විගණනය.
සංස්ථාවේ අධ්‍යක්ෂ මණ්ඩලය විසින් සැලැස්විය යුතු ය.

(2) සංස්ථාවේ මුදල් වර්ෂය ලිත් වර්ෂය විය යුතු ය.
(3) අධ්‍යක්ෂ මණ්ඩලය විසින් පත් කරන ලද විගණකවරයකු හෝ
විගණකවරයන් විසින් සෑම වර්ෂයක දී ම යටත් පිරිසෙයින් එක්
වරක් ගිණුම් පරීක්ෂා කොට විගණනය කළ යුතු ය.

13. සංස්ථාවේ සභාපතිවරයා සහ අධ්‍යක්ෂ මණ්ඩලයේ එක් සංස්ථාවේ
සාමාජිකයකු ඉදිරිපිට දී මිස සංස්ථාවේ මුද්‍රාව කිසිදු සාධන මුද්‍රාව.
පත්‍රයකට නොතැබිය යුතු ය. තමන් පැමිණ සිටි බවට සලකුණක්
වශයෙන් ඔවුන් විසින් එකී සාධන පත්‍රයේ තම නම ලියා අත්සන්
කළ යුතු අතර, ඒ අත්සන් කිරීම සාක්ෂිකරුවකු වශයෙන් යම්
තැනැත්තකු විසින් අත්සන් කිරීමට පරිබාහිරව විය යුතු ය.

14. ජනරජයේ හෝ යම් රාජ්‍ය මණ්ඩලයක හෝ සංස්ථාවක ජනරජයේ සහ
හෝ වෙනත් යම් තැනැත්තකුගේ අයිතිවාසිකම්වලට මේ පනතේ අන්‍යයන්ගේ
ඇතුළත් කිසිවකින් හානියක් හෝ බලපෑමක් නොවන්නේ ය.

15. මෙම පනතේ සිංහල සහ දෙමළ භාෂා පාඨ අතර කිසියම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.